text: түркістан облысы төле би ауданындағы ауыл, қаратөбе ауылдық округі орталығы. аудан орталығы ленгер қаласынана қарай 46 км-дей жерде, алматы облысынан бері созыла орналасқан талас алатауының етегінде орналасқан. 1999 жылы жергілікті тұрғындар саны 656 адам (345 ер адам және 311 әйел адам) болса, 2009 жылы 841 адамды (438 ер адам және 403 әйел адам) құрады. бұрынырақ таудан ағатын өзеннің жағасында ит тұмсығы өтпестей бұталар мен берек ағашы қалың болып өскен екен. берек ағашына бал аралары балдарын жинап, ағаштың жапырақтарынан бал өзенге тамып тұрған дейді. сондықтан өзеннің де, ауылдың да аты балдыберек аталған. табиғаттың жауы адам демекші сол ағаштарды ауыл халқы отын ретінде ұзақ жылдар бойы пайдалануының кесірінен қазіргі таңда бал да, баларасы да, беректе жоқ. тек балдыберек өзеніне сән беріп тұрған аз ғана бұталар қалған, арасында аққайың, қара ағаш, талдарда кездеседі. балдыберек өзені үлкен балдыберек, кіші балдыберек болып екіге бөлініп ағып, ауыл соңына келгенде қосылады. екеуінің айырмашылығы бір шама: дәмі де, температурасы да екі түрлі. кейбір келген демалушылар үшін бұл су ем болып та табылады. тағы бір ерекшелігі өзенде бағасы құнды, табиғатта сирек кездесетін, аты қызыл кітапқа енген, ең дәмді жалғыз бақтақ балығы кездеседі. балдыберек өте тез ағынды өзен. өзен жылдамдығы шамамен 10 км/сағ. таудың кереметін айтып бітпейсің. тау арасында көл де, өзен де бар. айта кететін жағдайдың бірі балдыберек ауылы ақсу-жабағылы қорығының артқы бөлігінде орналасқан. аса ірі туризм саласы болмаса да жыл сайын жазда келуші демалушылар аз емес. тіпті шетел асып келушілер де бар. олардың көпшілігі тауға қызығып келеді. таудың керемет жерлері қаншама. тауда үлкен және кіші дарбаза деп аталатын ғажайып екі жері бар. үлкен дарбаза таудағы балдыберек өзеннің бойымен серуендеуге арналған. ал кіші дарбаза өзінің сарқырамасы мен жуаш атты жеуге арналған өсімдігімен қызықты.